PATVIRTINTA

 Palangos lopšelio-darželio „Ąžuoliukas“

 direktoriaus 2021 m. spalio mėn. 11 d.

 įsakymo Nr. V1V-47

 1.1 punktu

**PALANGOS LOPŠELIO-DARŽELIO „ĄŽUOLIUKAS“ SLAPTAŽODŽIŲ NAUDOJIMO TVARKOS APRAŠAS**

**I SKYRIUS**

 **BENDROSIOS NUOSTATOS**

1. Palangos lopšelio-darželio „Ąžuoliukas“ slaptažodžių naudojimo tvarkos aprašas (toliau – Aprašas) reglamentuoja Palangos lopšelio-darželio „Ąžuoliukas“ (toliau – Mokykla) saugų Mokyklos informacijos tvarkymą ir saugumą nuo atsitiktinio ar neteisėto sunaikinimo, pakeitimo, atskleidimo ar nuo bet kokio neteisėto tvarkymo, nustatant saugaus slaptažodžio naudojimo reikalavimus.

2. Šiuo Aprašu privalo vadovautis visi asmenys, kurių prieigai prie Mokyklos IT išteklių užtikrinti yra naudojamas slaptažodis.

 3. Apraše informaciniai ištekliai suprantami kaip Informacijos sistemų ir paslaugų, duomenų, procesų, kompiuterinės įrangos visuma reikalinga Mokyklos veikloje.

4. Pagrindinės sąvokos:

 4.1. **Informaciniai ištekliai** – tai techninė, programinė ir tinklo įranga.

 4.2. **Prieiga** – leidimas asmeniui, kurio tapatybė nustatyta, jungtis prie Mokyklos informacinių technologijų išteklių.

 5. Visi Mokyklos IT išteklių naudotojai (toliau – naudotojai) yra atsakingi už saugų slaptažodžio naudojimą, laikantis šio Aprašo.

**II SKYRIUS**

**SLAPTAŽODŽIO SUDARYMAS**

 4. Naudotojo slaptažodis turi atitikti šiuos reikalavimus:

 4.1. slaptažodį turi sudaryti ne mažiau kaip 8 simboliai;

 4.2. slaptažodyje turi būti panaudoti simboliai bent iš trijų aibių:

 4.2.1. mažosios raidės;

 4.2.2. didžiosios raidės;

 4.2.3. skaitmenys;

 4.2.4. specialūs simboliai (pvz.: ×&#∞≠∞ ir kt.).

 5. Slaptažodžio sudarymui neturi būti iš eilės raidinių ar skaitmeninių ženklų ir kompiuterių klaviatūros sekos (pvz.: 12345, qwert ir pan.).

 6. Slaptažodžiui sudaryti neturi būti naudojami su naudotoju ar jo artimaisiais susiję vardai, pavardės, gimimo datos ar kita lengvai nuspėjama informacija.

**III SKYRIUS**

**SLAPTAŽODŽIO SAUGUMAS**

 7. Naudotojas privalo keisti slaptažodį ne rečiau kaip kas 12 mėnesių arba, jei kyla įtarimas, kad slaptažodį sužinojo pašaliniai asmenys. Slaptažodžiai pateikiami saugojimui raštinės administratoriui užklijuotame voke.

 8. Naudotojas privalo saugoti slaptažodį ir vykdyti šiuos reikalavimus:

 8.1. slaptažodžio negalima išsaugoti kompiuteryje nenaudojant šifravimo priemonių;

 8.2. slaptažodžio negalima palikti užrašyto matomoje arba lengvai pasiekiamoje vietoje;

 8.3. slaptažodžio negalima perduoti kitiems asmenims, įskaitant ir kitus Mokyklos darbuotojus;

 8.4. slaptažodžio negalima naudoti Mokykloje naudojamo slaptažodžio ne mokyklinėms paslaugoms apsaugoti;

 8.5. slaptažodžio negalima naudoti to paties slaptažodžio prisijungimui prie skirtingų informacinių sistemų, ypač vengti tų pačių slaptažodžių naudojimo darbinėse ir asmeninėse paskyrose.

**IV SKYRIUS**

**BAIGIAMOSIOS NUOSTATOS**

 9. Šis Aprašas gali būti keičiamas Mokyklos direktoriaus įsakymu, įvykus svarbiems esminiams organizaciniams, sisteminiams ar kitokiems pokyčiams Mokykloje arba įvykus svarbiam informacijos saugos incidentui.

 10. Naudotojai, pažeidę šio Aprašo nuostatas ar kitus saugos reikalavimus, atsako teisės aktų nustatyta tvarka.

 ­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_